Anexa 2 
la Termenii de referință
privind selectarea unei companii de audit

DECLARAȚIA PRIVIND STATUTUL OFERTANTULUI
Subsemnatul _____________________________________, reprezentant al _________________________________, în calitate de ofertant în cadrul procedurii de selecție a unei companii de audit, declar sub propria răspundere următoarele:
1. Compania pe care o reprezint este constituită legal și își desfășoară activitatea în conformitate cu prevederile legale în vigoare.
2. Compania pe care o reprezint nu a fost condamnată în ultimii de 3 ani printr-o hotărâre judecătorească definitivă pentru activități criminale, acte de corupție, fraudă, acte de terorism, spălare de bani, trafic și exploatarea persoanelor vulnerabile, și nici pentru o faptă care a adus atingere eticii profesionale sau conduitei profesionale.
3. Compania pe care o reprezint nu este în stare de faliment sau lichidare, reorganizare sau dizolvare.
4. Compania pe care o reprezint nu este condusă de un administrator autorizat, activitate acesteia nu este suspendată și nu face obiectul vreunei înțelegeri cu creditorii.
5. Compania pe care o reprezint nu are careva înțelegeri verbale și/sau scrise cu alți ofertanți în ceea ce privește denaturarea concurenței în cadrul sau în legătură cu procedura respectivă de selecție. Confirmăm că nu suntem parte la nicio altă aplicație privind același contract, indiferent de forma de participare.
6. Sub proprie răspundere și sub sancțiunea excluderii din procedura de selecție, confirm că Compania, și/sau persoanele cu funcție de răspundere din cadrul acesteia, nu se află în niciun conflict de interese sau în situații potențial generatoare de conflicte de interese în cadrul și/sau în legătură cu procedura de selecție în cauză, inclusiv, că nu are nicio legătură directă sau indirectă cu Asociația contractantă și personalul acesteia, nici în calitate de acționar, asociat, angajat, consultant sau orice altă formă de relație care ar putea influența obiectivitatea, transparența și imparțialitatea procedurii de selecție. În cazurile constatării situațiilor enumerate, compania se obligă să informeze imediat Asociația contractantă și se angajează să se abțină de la participarea în procedura de selecție în cauză.
7. Declarăm sub proprie răspundere, că vom asigura independența, obiectivitatea și corectitudinea în cadrul misiunii de audit. Confirmăm că nu avem nicio implicare în procesul de contabilitate al operațiunii care face obiectul auditului. Ne angajăm să informăm de îndată Organizația cu privire la orice modificare a circumstanțelor menționate anterior, apărută pe parcursul derulării sau implementării sarcinilor aferente contractului.
8. Confirmăm că Compania nu a avut sancțiuni din partea Consiliului de supraveghere publică a auditului.
9. Compania are experiența, capacitățile și cunoștințele necesare pentru a presta serviciile solicitate în Termenii de referință privind selectarea unei companii de audit și orice alte acte legate de procedura de selecție.
10. Compania deține toate certificatele/autorizațiile/licențele necesare pentru presta serviciile solicitate în Termenii de referință privind selectarea unei companii de audit.
11. Compania confirmă, că a fost informată cu privire la toate documentele și informațiile necesare pentru a participa la procedura de achiziție, și se angajează să furnizeze informațiile solicitate de către A.O. „CONCORDIA. Proiecte Sociale” în timp util.

Data depunerii ofertei ______________________________________________
__________________________________________________________________
(Semnătura reprezentantului și amprenta ștampilei / fie semnătura electronică)
